Berberos et Arabes vocem Sahr, aut Sabbar, aut etiam Sabur audivimus ( 1 ), verum haec solis 
nubicae Canis speciei illi, quam Cretzschmar Canis famelici nomine indicavit et quam nos 
ante eum CANIS pygmaei nomine in Diariis Academiae berolinensi missis descripsimus et alii, 
quem CANIS Sabbar nomine dubitanter indicavimus, ab indigenis dabatur. De speciali nubici 
Canis Sabbar et alterius in Aegypto superiore a nobis occisi, quem anno mdcccxxii Canis 
Vulpeculae nomine Berolinum misimus, differentia non certi fuimus. Canem Sabbar, cuius 
unicum specimen a nobis Berolinum missum est, cum meis et Hemprichii de eo scriptis 
observationibus mensurisque satis copiosis denuo contuli eiusque propriam naturam mihi in- 
formavi et stabilivi, de quo suo loco plura dicam. 
In penu Yiri eruditi, omnique fide digni Petri Forskalii Vulpi aegyptiae arabicum 
nomen Doren additum est idemque Zoologi posteriores (Schreber et Desmoulins Dici, 
class. clhist. nat. Ai'ticle Chien, CANIS Vulpes.) repetierunt, Meninski etiam in Lexico arabico 
suscepit. Nomen illud ex aliquo Niebuhrii errore, quales invitus multos commisit originem 
duxisse suspicor. Forskalii schedulas enim singulas c-olligere opus ingratum Niebuhrio fuit, 
utile scientiae licet. Pauci editoris errores sensim evanescent et Forskalii candida eruditio, 
nullo gloriolae studio contaminata purior elucebit. Vox Doren aut Daren, quam pag.V. 
Forskal ( Descr . animi) inter voces incerti generis repetiit, non Aegypti, sed Arabiae vox 
esse videtur, quae alicui animali illic datur, quod in speluncis habitat. In Aegypto nemo vocem 
Doren post Forskalium audivit, in Arabia eruditi pauci fuerunt. Nos in Arabia illam vocem 
non audivimus; Forskalio, Vulpem an Melem indicet, ambiguum fuisse videtur. Melem in 
Arabia habitare non experti sumus, nemo praeterea retulit. Hinc id esse statuendum videtur, 
vocem Daren, sin alicui Cani, verisimilius non nilotico, sed alicui Arabiae meridionalis in speluncis 
habitanti Cani tribuendum esse. Uberior huius investigatio atque descriptio posteris peregrina- 
toribus commendanda est. 
Arabum vox Abu Hossehn non indicat filium Hossehni, nec patrem Hossehni i. e. Viri 
Hossehn dicti, quod zoologi complures tradunt (vide Despiarest in nota ad Canem aureum 
aliosque), sed filium speluncae. Ipsum viri nomen apud Arabes ex eodem fonte derivandum 
videtur. Hoc enim modo nomina formandi mos Arabis vulgaris est. Qui barba insignis est, 
filius barbae, Ibn ecl dakn, aut etiam sic: aliquis cui pater barba est, Abu daikn, appel- 
latur, de quo confer Corollaria ad Canem syriacum Ben aui. Abu Hossehn seu Abu Hassan 
est omnis qui in propugnaculo (Hosn sedet, dominus arcis ( Burgherr , Burg- 
besitzer). Apud Viros vox Abu omissa est iique nude Arx, Propugnaculum ( Burg ) appellantur. 
Alio vero modo apud animalia est. Vulpes nunquam Hossehn, semper Abu Hossehn vocatur. 
Causa in nominis data explicatione inest. Hinc iure omnes Canes in speluncis habitantes in di- 
versis terris eodem nomine arabico appellabuntur. Sic iure suo Canis pallidus Cretzschmari, 
(’) Vox Sabbar aut Sabur arabice forsan scribenda est, quod animal mansuetum, lente ingrediens Indicat. Ubi hoc 
nomen Arabes dabant, scribendi periti non aderant, scribendi peritis quos dein vidimus, nomen ignotum erat, in tali vero casu semper 
propriae auri plus fidei tribuimus, quam astutorum scribarum ignorantium orthographiae. 
